joelniklaus/EU_Wikipedias huggingface dataset:
Μπρούνο Φερνάντες

Ο Μπρούνο Φερνάντες (Bruno Fernandes, 8 Σεπτεμβρίου 1994) είναι Πορτογάλος ποδοσφαιριστής ο οποίος αγωνίζεται ως μέσος για τη Μάντσεστερ Γιουνάιτεντ και την εθνική ομάδα της Πορτογαλίας.

Ο Φερνάντες ξεκίνησε την καριέρα του από τη Νοβάρα και σύντομα αποκτήθηκε από την Ουντινέζε το 2013, όπου παρέμεινε για τρία χρόνια πρωτού υπογράψει για τη Σαμπντόρια. Το 2017 αποκτήθηκε από τη Σπόρτινγκ Λισαβόνας για 8,5 εκατομμύρια ευρώ και ορίστηκε αρχηγός της ομάδας. Κέρδισε ένα Λιγκ Καπ και ένα κύπελλο Πορτογαλίας και ονόμαστηκε παίκτης της Πριμέιρα Λίγκα και τις δύο χρονιές. Τη σαιζόν 2018-19 σκόραρε 33 φορές σε όλες τις διοργανώσεις, τα περισσότερα για Πορτογάλο μέσο και ρεκόρ για Ευρωπαίο μέσο σε μία σαιζόν. Οι επιδόσεις τράβηξαν το ενδιαφέρον πολλών συλλόγων και αποκτήθηκε τον Ιανουάριο του 2020 από την Μάντσεστερ Γιουνάιτεντ για 55 εκατομμύρια ευρώ. Τον Μάιο του 2020 επίλεχθηκε στην ομάδα της χρονιάς για τη Πρέμιερ Λιγκ μέχρι εκείνη τη στιγμή. Τον Ιούνιο αναδείχθηκε για δεύτερο συνεχόμενο μήνα παίκτης του μήνας για την Πρέμιερ Λιγκ. Αναδείχθηκε επίσης παίκτης του μήνα τον Νοέμβριο και τον Δεκέμβριο του 2020. Οι τέσσερις διακρίσεις ως παίκτη του μήνα για ένα ημερολογιακό έτος αποτελούν επίδοση ρεκόρ.

Ο Φερνάντες πραγματοποίησε το ντεμπούτο του με την εθνική ομάδα της Πορτογαλίας το 2017 και ήταν μέλος της αποστολής στο Μουντιάλ 2018 και στο Πρωτάθλημα Εθνών της ΟΥΕΦΑ το 2019, το οποίο κατέκτησε και ήταν ανακηρύχθηκε μέλος της ομάδας του Τουρνουά. Συμμετείχε επίσης στους ολυμπιακούς αγώνες 2016.

Παραπομπές 

Πορτογάλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Πορτογαλίας
Ποδοσφαιριστές Νοβάρα Κάλτσιο
Ποδοσφαιριστές Ουντινέζε Κάλτσιο
Ποδοσφαιριστές ΟΚ Σαμπντόρια
Ποδοσφαιριστές Σπόρτινγκ Λισαβόνας
Ποδοσφαιριστές Μάντσεστερ Γιουνάιτεντ
Ποδοσφαιριστές Πριμέιρα Λίγκα
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2018
Ποδοσφαιριστές ολυμπιακής ομάδας Πορτογαλίας
Ποδοσφαιριστές Ευρωπαϊκού Πρωταθλήματος 2020
Σαλβατόρε Σκιλάτσι

Ο Σαλβατόρε Σκιλάτσι (Salvatore Schillaci, 1 Δεκεμβρίου 1964), γνωστός και με το παρατσούκλι Τοτό, είναι Ιταλός πρώην διεθνής ποδοσφαιριστής, ο οποίος αγωνιζόταν ως επιθετικός. Ήταν πρώτος σκόρερ στο Παγκόσμιο Κύπελλο του 1990 με 6 γκολ.

Καριέρα 
Σε συλλογικό επίπεδο αγωνίστηκε με τη Μεσσίνα (1982-1989), Γιουβέντους (1989-1992), Ίντερ (1992-1994) και Τζούμπιλο Ιβάτα (1994-1997). Ήταν ο πρώτος Ιταλός παίκτης ο οποίος αγωνίστηκε στο Ιαπωνικό Πρωτάθλημα. 

Την αγωνιστική περίοδο 1988-89 ήταν πρώτος σκόρερ του πρωταθλήματος της δεύτερης κατηγορίας της Ιταλίας (Σέριε Β) με 23 τέρματα. Παίρνοντας μεταγραφή στη Γιουβέντους είχε μια πολύ καλή πρώτη χρονιά  σκοράροντας 15 γκολ πρωταθλήματος και 21 σε όλες τις διοργανώσεις, περίοδος που τελείωσε με τη Γιουβέντους να κερδίζει τους τίτλους του Κυπέλλου Ιταλίας 1989–90 και του Κυπέλλου UEFA. Έξυπνος επιθετικός, επιλέχθηκε τότε από τον επικεφαλής προπονητή της Ιταλίας, για να παίξει στο επερχόμενο Παγκόσμιο Κύπελλο. Μετά τη Γιουβέντους μεταγράφηκε στην Ίντερ κερδίζοντας το Κύπελλο ΟΥΕΦΑ το 1993-94, αλλά ήταν κατώτερος των προσδοκιών και τελικά έφυγε για την Ιαπωνία, όπου κέρδισε ένα τίτλο πρωταθλήματος το 1997.

Σε διεθνές επίπεδο αποτέλεσε την έκπληξη στο Μουντιάλ 1990, βοηθώντας την Ιταλία να κατακτήσει την τρίτη θέση στο τουρνουά που φιλοξενούσε. Ενώ στον πρώτο αγώνα μπήκε ως αλλαγή, ο Σκιλάτσι σκόραρε έξι φορές στο Μουντιάλ, κατακτώντας το Χρυσό Παπούτσι ως πρώτος σκόρερ, και κέρδισε τη Χρυσή Μπάλα του τουρνούα, ξεπερνώντας τον Λόταρ Ματέους και τον Ντιέγκο Μαραντόνα. Εκείνη τη χρονιά ήρθε δεύτερος για τη Χρυσή Μπάλα του καλύτερου Ευρωπαίου ποδοσφαιριστή, πίσω από τον Λόταρ Ματέους.

Συνολικά με την εθνική ομάδα της Ιταλίας συμπλήρωσε 16 συμμετοχές, σκοράροντας 7 φορές.

Παραπομπές

Εξωτερικοί σύνδεσμοι

Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές ΑΚΡ Μεσσίνα
Ποδοσφαιριστές Γιουβέντους
Ποδοσφαιριστές Ίντερ
Ποδοσφαιριστές Τζούμπιλο Ιβάτα
Ποδοσφαιριστές Σέριε Β
Ποδοσφαιριστές Σέριε Α
Ποδοσφαιριστές Τζε 1 Λιγκ 
Ποδοσφαιριστές Παγκοσμίου Κυπέλλου 1990
Ζεπίχα

Η Ζεπίχα, πολων. Rzepicha (ήταν σύζυγος του ημι-μυθικού Πιαστ του Τροχοποιού, ιδρυτή του Οίκου των Πιαστ.

Βιογραφία
Αναφέρεται από τον Γάλλο Ανώνυμο στο έργο του Χρονικό και Πεπραγμένα των δουκών ή πριγκίπων της Πολωνίας (Cronicae et gesta ducum sive principum Polonorum). Εκεί το όνομά της υπάρχει ρητά δύο φορές. Σύμφωνα με τον χρονικογράφο, η Ζεπίχα έζησε τον 9ο αι.· δεν γνωρίζουμε την καταγωγή της. Στο έργο περιγράφεται ότι κρατούσε το νοικοκυριό του σπιτιού και όταν ήρθαν δύο καλεσμένοι στην εορτή του κοψίματος των πρώτων μαλλιών του γιου τους, τους περιποιήθηκε φιλόξενα.

Οικογένεια
Παντεύτηκε τον Πιαστ τον Τροχοποιό, δούκα των Πολωνών και είχε τέκνο:
 Σιεμόβιτ 9ος αι., δούκας των Πολωνών.

Πηγές
 Excerpts from "Gallus Anonymus Chronicle" in English language.

Σλαβική μυθολογία
Οίκος των Πιαστ
Μονάρχες της Πολωνίας
Ιουδήθ της Βοημίας

Η Ιουδήθ/Γιούντιτ, τσεχ. Judith Přemyslid (π. 1056/58 - 25 Δεκεμβρίου 1086) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Πολωνίας.

Βιογραφία
Ήταν η πρώτη κόρη του Βρατίσλαου Β΄ δούκα, μετά 1ου βασιλιά, της Βοημίας και της Αδελαΐδας των Άρπαντ, κόρης του Ανδρέα Α΄ της Ουγγαρίας.

Οικογένεια
Παντρεύτηκε το 1080 τον Βλάντισλαφ Α΄ Χέρμαν των Πιαστ, δούκα της Πολωνίας και είχε τέκνο:
 Μπολέσλαφ Γ΄ ο Στραβόστομος 1086-1138, δούκας της Πολωνίας.

Παραπομπές

Πηγές
 K. Jasiński: Rodowód pierwszych Piastów, Warsaw – Wrocław, 1992.

Οίκος των Πρεμυσλιδών
Ζμπυσλάβα του Κιέβου

Η Ζμυσλάβα Σβιατοπολκόβνα, ρωσ. Сбыслава Святополковна (π. 1085/90 - π. 1114) από τον Οίκο των Ρουρικιδών ήταν πριγκίπισσα του Κιέβου και με τον γάμο της έγινε δούκισσα της Πολωνίας.

Βιογραφία
Ήταν η πρώτη κόρη του Σβιατοπόλκ Β΄ μεγάλου πρίγκιπα του Κιέβου και μίας πριγκίπισσας των Πρεμυσλιδών, μάλλον κόρης του Σπυτίνιεφ Β΄ δούκα της Βοημίας.

Οικογένεια
Παντρεύτηκε το 1102 τον Μπολέσλαφ Γ΄ των Πιαστ τον Στραβόστομο, δούκα της Πολωνίας και είχε τέκνα:
 Βλάντισλαφ Β΄ ο Εξόριστος 1105-1159, υψηλός δούκας της Πολωνίας, δούκας της Σιλεσίας.
 Γιούντιτ, γενν. π.1111, παντρεύτηκε τον Βσέβολοντ Νταβίντοβιτς, πρίγκιπα του Μούρομ.

Πηγές
 Russian Primary Chronicle (1102), ed. 1973, p. 199.

Ρουρικίδες
Ελένη του Ζνόιμο

Η Ελένη, τσεχ. Helena Znojemská (π. 1141 - 1202/06) από τον Οίκο των Πρεμυσλιδών ήταν κόρη του δούκα του Ζνόιμο και με τον γάμο της έγινε υψηλή δούκισσα της Πολωνίας & δούκισσα της Μαζοβίας.

Βιογραφία
Ήταν κόρη του Κορράδου Β΄ δούκα του Ζνόιμο στη Μοραβία και της Μαρίας των Βουκάνοβιτς, κόρης του Ούρος Α΄ μεγάλου πρίγκιπα της Σερβίας.

Οικογένεια
Παντρεύτηκε ως το 1161 τον Καζιμίρ Β΄ των Πιαστ τον δίκαιο, υψηλό δούκα της Πολωνίας & δούκα της Μαζοβίας, και είχε τέκνο:
 Μαρία απεβ. πριν το 1167, παντρεύτηκε τον Βσέβολοντ Δ΄ τον ερυθρό μεγάλο πρίγκιπα του Κιέβου.
 Καζιμίρ π. 1162-1167, απεβ. 5 ετών.
 Μπολέσλαφ π. 1168/71-1182/3, απεβ. 13 ετών.
 Όντον 1169/84-απεβ. νήπιο.
 Αδελαΐδα π. 1177/84-1211, ιδρύτρια της μονής του Αγ. Ιακώβου στο Σανντομίες.
 Λέσεκ Α΄ 1184/5-1227, δούκας τού Σανντομίες, υψηλός δούκας της Πολωνίας.
 Κορράδος Α΄ π. 1187/88-1247, δούκας της Μαζοβίας και Κουγιάβια, υψηλός δούκας της Πολωνίας.

Πηγές
 Wasilewski, Tadeusz (1978). "Helena księżniczka znojemska, żona Kazimierza II Sprawedliwego: Przyczynek do dziejów stosunków polsko-czeskich w XII–XIII w." [Helen Duchess of Znojmo, a Wife of Casimir II the Just: Tribute to the History of Czech-Polish Relations in the 12th and 13th centuries]. Przegląd Historyczny (in Polish). Warszawa: PWN. LXIX (1): 115–120. ISSN 0033-2186.

Παραπομπές 

Οίκος των Πρεμυσλιδών
Μαρία της Ρουμανίας (1900-1961)

Η Μαρία της Ρουμανίας (Maria a României, 6 Ιανουαρίου 1900 - 22 Ιουνίου 1961) ήταν κόρη του Φερδινάνδου Α' της Ρουμανίας.

Βιογραφία
Γεννήθηκε στις 6 Ιανουαρίου 1900 στη Γκότα, και ήταν του Φερδινάνδου Α' της Ρουμανίας και της Μαρίας του Εδιμβούργου. Ονομάσθηκε Μαρία προς τιμήν της μητρικής γιαγιάς της Μεγάλης Δούκισσας Μαρίας Αλεξάνδροβνα της Ρωσίας. Αν και παχουλή, η Μαρία ήταν μια πανέμορφη κοπέλα και έμοιαζε με την αδερφή της Ελισάβετ.

Στις 8 Ιουνίου 1922 παντρεύτηκε τον Αλέξανδρο Α΄ της Γιουγκοσλαβίας στο Βελιγράδι. Μαζί απέκτησαν τρία παιδιά:
τον Πέτρο (1923-1970), παντρεύτηκε την Αλεξάνδρα της Ελλάδας και της Δανίας. Απέκτησαν 1 παιδί.
τον Τομισλάβ (1928-2000), παντρεύτηκε (1) την Μαργαρίτα του Μπάντεν. Απέκτησαν 2 παιδιά και (2) την Λίντα Μαίρυ Μπόννεϋ. Απέκτησαν 2 παιδιά.
τον Ανδρέα (1929-1990), παντρεύτηκε (1) την Χριστίνα Μαργαρίτα της Έσσης. Απέκτησαν 2 παιδιά; (2) την Κύρα του Λάινινγκεν. Απέκτησαν 3 παιδιά και (3) την Εύα Μαρία Αντγιέλκοβιτς. Δεν απέκτησαν παιδιά.

Πέθανε στις 22 Ιουνίου 1961 στο Λονδίνο σε ηλικία 61 ετών. Αρχικά θάφτηκε στο Φρόγκμορ και στις 26 Μαΐου 2013 μεταφέρθηκε στο Βασιλικό Μαυσωλείο Όλπενατς στη Σερβία.

Η βασίλισσα Μαρία ήταν δημοφιλής και σεβαστή από το σερβικό κοινό, και εξακολουθεί να θεωρείται δημοφιλής στην περιοχή. Θεωρήθηκε ως ιδανική σύζυγος και μητέρα σύμφωνα με το σύγχρονο σερβικό ιδανικό και περιγράφεται ως ταπεινό άτομο. Ασχολήθηκε με διάφορα κοινωνικά προγράμματα. Στα μάτια του σερβικού λαού, παραμένει μια από τις μεγαλύτερες προστάτες φιλανθρωπικών οργανώσεων στη Σερβία.

Αρκετοί δρόμοι στην Σερβία ονομάστηκαν στη μνήμη της, όπως "Οδός Βασίλισσας Μαρίας", και πολλά σχολεία και άλλοι οργανισμοί εξακολουθούν να φέρουν το όνομά της.

Τίτλοι
6 Ιανουαρίου 1900 – 8 Ιουνίου 1922: Η Βασιλική Υψηλότητα Πριγκίπισσα Μαρία της Ρουμανίας, Πριγκίπισσα του Χοεντσόλλερν-Ζίγκμαρινγκεν
8 Ιουνίου 1922 – 6 Ιανουαρίου 1929: Η Μεγαλειότητα Της Η Βασίλισσα των Σέρβων, των Κροατών και των Σλοβένων
6 Ιανουαρίου 1929 – 9 Οκτωβρίου 1934: Η Μεγαλειότητα Της Η Βασίλισσα της Γιουγκοσλαβίας
9 Οκτωβρίου 1934 – 22 Ιουνίου 1961: Η Μεγαλειότητα Της Η Βασίλισσα Μαρία της Γιουγκοσλαβίας

Τιμητικές διακρίσεις
  Βασίλειο της Ρουμανίας: Κυρία Μεγαλόσταυρου του Τάγματος του Καρόλου Α΄
  Βασίλειο της Ρουμανίας: Κυρία Μεγαλόσταυρου του Τάγματος του Στέμματος της Ρουμανίας
  Βασίλειο της Γιουγκοσλαβίας: Κυρία Μεγαλόσταυρου του Τάγματος του Αστέρα του Καραγεώργεβιτς (8 Ιουνίου 1922)
  Βασίλειο της Γιουγκοσλαβίας: Κυρία Μεγαλόσταυρου του Τάγματος του του Γιουγκοσλαβικού Στέμματος
 : Κυρία Μεγαλόσταυρου της Λεγεώνας της Τιμής (1959)

Παραπομπές

Πηγές 
 Royal House of Yugoslavia
 The Mausoleum of the Serbian Royal Family

|-

|-

Βασιλομήτωρ
Οίκος του Χοεντσόλερν-Ζίγκμαρινγκεν
Οίκος των Καραγεώργεβιτς
Ρουμάνοι ευγενείς
Πριγκίπισσες του Χοεντσόλερν-Ζίγκμαρινγκεν
Πριγκίπισσες της Ρουμανίας
Aston Martin

Η Aston Martin (Άστον Μάρτιν, πλήρης εταιρική ονομασία: Aston Martin Lagonda Global Holdings plc) είναι βρετανική ανεξάρτητη εταιρεία παραγωγής υπερπολυτελών αυτοκινήτων υψηλών ταχυτήτων. Η εταιρεία ιδρύθηκε το 1913 από τους Λάιονελ Μάρτιν και Ρόμπερτ Μπάμφορντ.

Πρεστίζ 
Υπό την καθοδήγηση του Ντέιβιντ Μπράουν από το 1947, η εταιρεία συνδέθηκε με τα ακριβά πολυτελή αυτοκίνητα υψηλών ταχυτήτων κατά τις επόμενες δύο δεκαετίες. Επίσης συνδέθηκε με τον φανταστικό χαρακτήρα Τζέιμς Μποντ, καθώς ο ηθοποιός που ενσάρκωνε τον χαρακτήρα στην ταινία Τζέιμς Μποντ, Πράκτωρ 007 εναντίον Χρυσοδάκτυλου οδήγησε μια Aston Martin DB5 για τις ανάγκες της ταινίας.

Τα αυτοκίνητα της εταιρείας, επίσημα, θεωρούνται πολιτιστικά σύμβολα της Βρετανίας. Από το 1982, η εταιρεία είναι επίσημος προμηθευτής αυτοκινήτων για τον Πρίγκιπα της Ουαλίας. Εδώ να σημειωθεί ότι μια αυτοκινητοβιομηχανία μπορεί να αποκτήσει το καθεστώς προμηθευτή αυτοκινήτων για ένα μέλος της βασιλικής οικογένειας έπειτα από βασιλικό ένταλμα.

Διεθνής παρουσία 

Σήμερα, η Aston Martin έχει πάνω από 150 αντιπροσωπείες σε πάνω από 50 χώρες. Η εταιρεία είναι εισηγμένη στο Χρηματιστήριο του Λονδίνου και στον Δείκτη FTSE 250. Επίσης, η ίδια εταιρεία είναι παραλήπτης του Βραβείου Επιχειρηματικότητας της Βασίλισσας (2003), για την εξαιρετική συμβολή της στο διεθνές εμπόριο. Ωστόσο, είναι αξιοσημείωτο και το ότι η Aston Martin έχει χρεωκοπήσει επτά φορές στην ιστορία της.

Δραστηριότητες 
Η Aston Martin διεξάγει τις περισσότερες επιχειρηματικές δραστηριότητες της σε τρεις χώρους. Τα κεντρικά γραφεία και το κύριο εργοστάσιο παραγωγής πολυτελών αυτοκινήτων και αυτοκινήτων υψηλής ταχύτητας στεγάζονται σε ένα χώρο έκτασης 22 εκταρίων στο Γκέιντον του Ουόρουικσαϊρ. Παλαιότερα, ο χώρος που στεγάζει τα κεντρικά γραφεία και το κύριο εργοστάσιο της εταιρείας ήταν βάση βομβαρδιστικών της Βασιλικής Πολεμικής Αεροπορίας. Στον ίδιο χώρο βρίσκεται και ένα κέντρο ανάπτυξης της Jaguar Land Rover. Σε ένα χώρο 36 εκταρίων στο Σαιντ Έιθαν της Ουαλίας βρίσκεται το εργοστάσιο παραγωγής του Aston Martin DBX και των μελλοντικών μοντέλων της εταιρείας Lagonda. Παλαιότερα η εταιρεία διατηρούσε ένα εργοστάσιο στο Νιούπορτ Πάγκνελ. Σήμερα αυτό το εργοστάσιο είναι η έδρα της Aston Martin Works, ενός τμήματος της εταιρείας που δουλεύει πάνω σε κλασικά αυτοκίνητα.

Η Aston Martin έχει ανακοινώσει σχέδια διαφοροποίησης και επέκτασης της δραστηριότητάς της. Ασχολείται όλο και περισσότερο με την παραγωγή ταχυπλόων, ποδηλάτων, ειδών ένδυσης, υποβρυχίων και αεροσκαφών, κυρίως σε μια βάση αδειοδότησης. Η εταιρεία δραστηριοποιείται και στον τομέα των ακινήτων.

Το 2020 εισήγαγε το πρώτο SUV στην ιστορία της, το Aston Martin DBX, το οποίο μπήκε στην παραγωγή στις 9 Ιουλίου 2020.

Παραπομπές 

Βρετανικές αυτοκινητοβιομηχανίες
Οι δοσατζήδες

Οι δοσατζήδες, γνωστή και με τον τίτλο Περιπλανώμενοι Ιουδαίοι είναι μια Ελληνική κωμική ταινία παραγωγής του 1959 σε σκηνοθεσία Βασίλη Γεωργιάδη και σενάριο του Ναπολέων Ελευθερίου. Πρωταγωνιστούν οι Νίκος Σταυρίδης, Θανάσης Βέγγος, Αλέκα Στρατηγού και Κούλης Στολίγκας.

Πλοκή
Ο Γρηγόρης Πασπάτης και ο Θωμάς Καλαφάτης, είναι δυο στενοί φίλοι, και αποφασίζουν ν' ανοίξουν δική τους επιχείρηση. Αγοράζουν εμπόρευμα από τον κύριο Γιώργο και με την τρίκυκλη μοτοσικλέτα που την διαμορφώνουν σε κινητό πολυκατάστημα γυρίζουν την Αθήνα, πουλώντας με δόσεις σε όλους τους πελάτες τους. Αφού έχουν σχεδόν ξεπουλήσει όλο το εμπορευμά τους, διαπιστώνουν ότι δεν έχουν ούτε μια δραχμή στη τσέπη τους. Έτσι αποφασίζουν να πάνε στους πελάτες τους και να μαζέψουν τα χρωστούμενα. Όμως τα πράγματα δεν είναι όπως τα περιμένουν, αφού κανείς από αυτούς δεν είναι διατεθειμένος να πληρώσει, λεγόντας στον Πασπάτη και τον Καλαφάτη διάφορες δικαιολογίες. Τότε οι δυο φίλοι αποφασίζουν να οργάνωθουν καλύτερα και προσπαθούν με κάθε τρόπο να πάρουν πίσω τα λεφτά τους.

Διανομή ρόλων
Νίκος Σταυρίδης ως Γρηγόρης Πασπάτης
Θανάσης Βέγγος ως Θωμάς Καλαφάτης
Αλέκα Στρατηγού ως Σοφία
Κούλης Στολίγκας ως Γιώργος 
Λέλα Πατρικίου ως Πηνελόπη
Γιάννης Σπαρίδης ως φωτογράφος
Ράλλης Αγγελίδης ως Καραμπελόπουλος
Άλκηστις Γάσπαρη ως Άννα
Συμμετέχουν σε μικρούς ρόλους οι ηθοποιοί:

Βίκυ Κωνσταντοπούλου
Γιώργος Ξύδης
Βιολέττα Σούλη
Γιάννης Ζησιμόπουλος
Πάρις Πάππης
Δημήτρης Σημηριώτης
Κική Βυζαντίου
Καίτη Πασά 
Νίτσα Σαραντοπούλου
Γιώργος Ντελέρνο
Βάσω Μπιστρούδη

Μαρίκα Μαυροπούλου
Παντελής Παλιεράκης
Μαρίκα Ξανθάκη
Γιάννης Τζοάννος 
Αλίκη Ρωμανού
Αριστείδης Φέτσης 
Ιωάννα Μουρούγκου
Μαρίκα Σαββοπούλου 
Παναγιώτης Σερέλης
Δημήτρης Βουδούρης
Σάββας Καλαντζής

Χαρακτηριστικός διάλογος

box office
Η ταινία προβλήθηκε την περίοδο 1958-1959 και έκοψε 16.465 εισιτήρια και ήρθε στην 24η θέση σε 51 ταινίες της σεζόν.

Παραγωγή 
Η ταινία αυτή αποτέλεσε την πρώτη συνεργασία του Θανάση Βέγγου με τον Νίκο Σταυρίδη σε πρωταγωνιστικούς ρόλους, ενώ η δεύτερη τους συνεργασία θα γίνει τρία χρόνια αργότερα, το 1962, στην κωμωδία Ευτυχώς Τρελλάθηκα σε σκηνοθεσία του Κώστα Ανδρίτσου. Συνολικά οι δυο ηθοποιοί εχουν συνεργαστεί κινηματογραφικά σε 6 ταινίες με πρωταγωνιστικό η υποστηρικτικό ρόλο ο καθένας τους.

Παραπομπές

Εξωτερικοί σύνδεσμοι
 
 

Ελληνικές κωμικές ταινίες
Ελληνικές ταινίες
Ελληνόφωνες ταινίες
Ελληνικές ασπρόμαυρες ταινίες
Ταινίες σε σκηνοθεσία Βασίλη Γεωργιάδη
Ταινίες γυρισμένες στην Αθήνα 
Ταινίες του 1959
Κουνιγκούντα της Βοημίας

Η Κουνιγκούντε, τσεχ. Kunigunde Čech (Ιανουάριος 1265 - 27 Νοεμβρίου 1321) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Μαζοβίας.

Βιογραφία
Ήταν η πρώτη κόρη του Ότακαρ Β΄ της Βοημίας και της Κουνιγκούντας των Ρουρικιδών, κόρης του Ροστισλάβ Μιχαήλοβιτς πρίγκιπα της Γαλικίας, Νόβγκοροντ, Λουτσκ, Τσερνίγκοβ, μπάνου της Σλαβονίας & δούκα του Μακσό.

Οικογένεια
Παντρεύτηκε το 1291 τον Μπολέσλαφ Β΄ των Πιαστ δούκα της Μαζοβίας & υψηλό δούκα της Πολωνίας και είχε τέκνα:
 Ευφροσύνη 1292/4-μετά το 1327, παντρεύτηκε τον Βλάντισλαφ των Πιαστ-Οπόλε δούκα τού Οσβίεντσιμ.
 Βεντσέσλαος 1293/7-1336, δούκας τού Πουότσκ.

Παραπομπές

Πηγές
 Alfred Thomas, Reading Women in Late Medieval Europe: Anne of Bohemia and Chaucer’s Female Audience, (Palgrave Macmillan, 2015), 32.

Οίκος των Πρεμυσλιδών
Μη διεισδυτικό σεξ

Το μη διεισδυτικό σεξ είναι η σεξουαλική δραστηριότητα η οποία δεν περιλαμβάνει διείσδυση. Γενικά αποκλείει τις διεισδυτικές πλευρές της κολπικής, πρωκτικής και στοματικής δραστηριότητας, αλλά περιλαμβάνει διάφορες μορφές σεξουαλικών και μη σεξουαλικών δραστηριοτήτων, όπως το φροτάζ, τον αμοιβαίο αυνανισμό, τα φιλιά ή τις αγκαλιές.   Κάποιες από τις μορφές του μη διεισδυτικού σεξ, περιλαμβάνουν διεισδυτικές πτυχές, όπως την διείσδυση η οποία μπορεί να προκληθεί από μορφές του δαχτυλώματος ή του στοματικού σεξ.

Οι άνθρωποι συμμετέχουν σε μη διεισδυτικό σεξ για ποικίλους λόγους. Μερικοί από αυτούς μπορεί να είναι τα προκαταρκτικά ή λόγω προτίμησης.  Τα ετεροφυλοφιλικά ζευγάρια ίσως να εμπλέκονται σε μη διεισδυτικό σεξ ως μία εναλλακτική της πεϊκής-κολπικής διείσδυσης, ώστε να διατηρήσουν την παρθενία τους, ή ως μία μορφής αντισύλληψης,  με τους ομοφυλόφιλους άνδρες να το χρησιμοποιούν ως εναλλακτική της πρωκτικής διείσδυσης.

Παρόλο που τα σεξουαλικώς μεταδιδόμενα νοσήματα (STIs / STDs) όπως ο έρπης, ο HPV και οι ηβικές ψείρες μπορούν να μεταδοθούν μέσω μη διεισδυτικής σεξουαλικής δραστηριότητας, το μη διεισδυτικό σεξ μπορεί να χρησιμοποιηθεί ως μία μορφή ασφαλέστερου σεξ επειδή είναι λιγότερο πιθανό τα σωματικά υγρά (τα οποία αποτελούν κύρια πηγή για τα σεξουαλικώς μεταδιδόμενα νοσήματα) , να ανταλλαχθούν κατά τη διάρκεια των δραστηριοτήτων, ειδικά σε σχέση με τις πτυχές οι οποίες είναι αποκλειστικά μη διεισδυτικές.

Παραπομπές 

Σεξουαλικές πράξεις
Μαργαρίτα της Βοημίας, μπουργκραβίνα της Νυρεμβέργης

Η Μαργαρίτα, τσεχ. Margaret Čech (29 Σεπτεμβρίου 1373 - 4 Ιουνίου 1410) από τον Οίκο του Λουξεμβούργου ήταν πριγκίπισσα της Βοημίας & Γερμανίας και με τον γάμο της έγινε μπουργκραβίνα της Νυρεμβέργης.

Βιογραφία
Ήταν η πέμπτη κόρη (2η από τον 4ο γάμο) του Καρόλου Δ΄ της Βοημίας & Γερμανίας και της 4ης συζύγου του Ελισάβετ, κόρης του Μπόγκισλαβ Ε΄ δούκα της Πομερανίας.

Οικογένεια
Παντρεύτηκε το 1381 τον Ιωάννη Γ΄ των Χοεντσόλερν μπουργκράβο της Νυρεμβέργης και είχε τέκνο:
 Ελισάβετ 1391-1429, παντρεύτηκε τον Έμπερχαρντ Γ΄ κόμη της Βυρτεμβέργης.

Παραπομπές

Πηγές
 Jaschke, Karl-Ulrich (1997). "From Famous Empresses to Unspectacular Queens". In Duggan, Anne J. (ed.). Queens and Queenship in Medieval Europe. The Boydell Press.

Οίκος του Λουξεμβούργου
Ελισάβετ της Πολωνίας, δούκισσα της Πομερανίας

Η Ελισάβετ Καζιμιερζόβνα, πολων. Elżbieta Kazimierzówna (1326 - 1361) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε δούκισσα της Πομερανίας.

Βιογραφία
Ήταν η πρώτη κόρη του Καζιμίρ Γ΄ του Μεγάλου, βασιλιά της Πολωνίας και της Αλντόνας των Γκεντιμινιδών, κόρης του Γκεντιμίνας μεγάλου δούκα της Λιθουανίας.

Οικογένεια
Παντρεύτηκε το 1343 τον Μπόγκισλαβ Ε΄ δούκα της Πομερανίας-Στολπ και είχε τέκνα:
 Ελισάβετ 1347-1393, παντρεύτηκε τον Κάρολο Δ΄ τού Οίκου τού Λουξεμβούργου, βασιλιά της Βοημίας & Γερμανίας. 
 Καζιμίρ Δ΄ π. 1351-1377, δούκας της Πομερανίας-Στολπ.

Πηγές
 Frost, Robert I. (2015). The Making of the Polish-Lithuanian Union 1385-1569. Volume 1. Oxford University Press.
 Lerski, George J. (1996). "Kazimierz IV". Historical Dictionary of Poland, 966-1945. ABC-CLIO.

Οίκος των Πιαστ
Πολωνές πριγκίπισσες
Άννα της Σβιντνίτσα

Η Άννα, πολων. Anna Świdnicka (1339 - 11 Ιουλίου 1362) από τον Οίκο των Πιαστ-Σιλεσίας ήταν κόρη του δούκα της Σβιντνίτσας και με τον γάμο της έγινε βασίλισσα της Βοημίας & Γερμανίας.

Βιογραφία
Ήταν το μόνο τέκνο του Ερρίκου Β΄ δούκα της Σβιντνίτσας και της Αικατερίνης των Καπετιδών-Ανζού, κόρης του Καρόλου Α΄ της Ουγγαρίας.

Οικογένεια
Παντρεύτηκε το 1953-58 τον Κάρολο Δ΄ του Οίκου του Λουξεμβούργου της Βοημίας & Γερμανίας και είχε τέκνα:
 Ελισάβετ 1358-1373, παντρεύτηκε τον Αλβέρτο Γ΄ των Αψβούργων δούκα της Αυστρίας.
 Βεγκέσλαος Δ΄ 1361-1419, βασιλιάς της Βοημίας & της Γερμανίας, εκλέκτορας του Βρανδεμβούργου, δούκας του Λουξεμβούργου.

Παραπομπές

Πηγές
 Thilo Vogelsang (1953), "Anna von Schweidnitz und Jauer", Neue Deutsche Biographie (NDB) (in German), 1, Berlin: Duncker & Humblot, pp. 299–299
 Andreas Rüther: Anna von Schweidnitz und Jauer. In: Schlesische Lebensbilder, Bd. VIII, ISBN 3-7686-3501-5 (in German)
 Peter Moraw: Anna von Schweidnitz und Jauer. In: Lexikon des Mittelalters, Bd. I, München 1980, Sp. 655 (in German)
 F. Machilek: Anna von Schweidnitz. In: Schweidnitz im Wandel der Zeiten, Würzburg 1990, S. 317-322 (in German)

Αυτοκράτειρες της Αγίας Ρωμαϊκής Αυτοκρατορίας
Οίκος των Πιαστ-Σιλεσίας
Βασίλισσες της Ιταλίας
Κόμισσες του Λουξεμβούργου
Bugatti

Η Bugatti (πλήρης ονομασία: Bugatti Automobile S.A.S.) είναι γαλλική αυτοκινητοβιομηχανία παραγωγής αυτοκινήτων υψηλών επιδόσεων. Εδρεύει στο Μολζέμ της Αλσατίας, όπου βρίσκεται και το εργοστάσιο της.

Ιστορία

Automobiles Ettore Bugatti 
Η Automobiles Ettore Bugatti ιδρύθηκε το 1909 στην (τότε) γερμανική πόλη Μόλσχαϊμ (σημερινό όνομα: Μολζέμ) στην Αλσατία. Η πρώτη Μπουγκάτι ιδρύθηκε από τον Ιταλό βιομηχανικό σχεδιαστή Έττορε Μπουγκάτι. Τα αυτοκίνητα της αρχικής Μπουγκάτι (1909 - 1963) ήταν γνωστά για την σχεδιαστική ομορφιά τους και τις διακρίσεις τους σε αγώνες. Μερικά διάσημα αυτοκίνητα της αρχικής Μπουγκάτι είναι τα εξής: Type 35 Grand Prix, Type 41 «Royale», Type 57 «Atlantic» και Type 55.

Ο θάνατος του Έττορε Μπουγκάτι το 1947 αποδείχθηκε ως η αρχή του τέλους τηKNFGC FDS BNFGXC VF BNF VBFS άστηκε το τμήμα παραγωγής τμημάτων για αεροπλάνα της εταιρείας.

Bugatti Automobili S.p.A. 
Ο Ιταλός επιχειρηματίας Ρομάνο Αρτιόλι επανίδρυσε την εταιρεία με ελαφρώς νέα ονομασία (Bugatti Automobili S.p.A.) κατά την δεκαετία του 1980, με στόχο την παραγωγή υπεραυτοκινήτων σε περιορισμένη ποσότητα. Ο Αρτιόλι αγόρασε τα δικαιώματα του εμπορικού σήματος Bugatti το 1987 και άρχισε την κατασκευή του εργοστασίου της εταιρείας το 1988, ενώ ταυτόχρονα ξεκίνησε η ανάπτυξη του πρώτου αυτοκινήτου της εταιρείας. Στις 15 Σεπτεμβρίου 1991 κυκλοφόρησε η Bugatti EB110, το πρώτο αυτοκίνητο της αναβιωμένης Bugatti. Δύο χρόνια αργότερα παρουσίασε το Bugatti EB112, ένα πρωτότυπο το οποίο δεν βγήκε στην αγορά. Λόγω της τότε μεγάλης οικονομικής ύφεσης της Ευρώπης και της Βορείου Αμερικής όταν κυκλοφόρησε η EB110, οι πωλήσεις ήταν καταστροφικά χαμηλές, με αποτέλεσμα να παραχθεί σε μόλις 126 αντίτυπα πολιτικής έκδοσης και η εταιρεία έπαυσε να υπάρχει τον Σεπτέμβριο του 1995.

Bugatti Automobiles S.A.S. 

Το 1998 ο γερμανικός Όμιλος Volkswagen αγόρασε τα δικαιώματα του εμπορικού σήματος Bugatti, επανιδρύοντας της με την ονομασία Bugatti Automobiles S.A.S. Ήδη το ίδιο έτος, το 1998, η εταιρεία παρουσίασε το πρωτότυπο αυτοκίνητο Bugatti EB118, σχεδιασμένο από τον Τζορτζέτο Τζουτζιάρο. Το επόμενο έτος, το 1999, η εταιρεία παρουσίασε τα πρωτότυπα Bugatti EB218 και Bugatti 18/3 Chiron. Το 2005 παρουσίασε και εισήγαγε την Bugatti Veyron και το 2016 εισήγαγε την Bugatti Chiron.

Παραπομπές 

Ομάδες Φόρμουλα 1
Γαλλικές αυτοκινητοβιομηχανίες
Σελίδες με πηγές CS1 στα Ιταλικά (it)
Σχέση

Σαν σχέση ( Αγγλικά: relation, relationship) ορίζεται η ύπαρξη κοινών στοιχείων, που συνδέουν δυο καταστάσεις, φαινόμενα ή πράγματα. Είναι , επίσης, η ύπαρξη επαφής, επικοινωνίας, αμοιβαίας εξάρτησης μεταξύ προσώπων (οικογενειακή/φιλική/ ερωτική) ή και ομάδων  (κρατών/ οργανισμών). Δημόσιες σχέσεις είναι το σύνολο των δραστηριοτήτων που στοχεύουν στη δημιουργία και τη διατήρηση καλών σχέσεων μεταξύ επιχειρήσεων, υπηρεσιών, καθώς και στο ευρύ κοινό. 

Απαραίτητο συστατικό των σχέσεων, όλων των ειδών, είναι η επικοινωνία και η εμπιστοσύνη με στόχο την επίτευξη του σκοπού  που έχει τεθεί στην ανάλογη σχέση. Για παράδειγμα, μια φιλική σχέση δε μπορεί να διατηρηθεί και να λειτουργήσει αποτελεσματικά αν κάποιο από τα εμπλεκόμενα άτομα δεν είναι διατεθειμένο να δουλέψει για αυτήν.

Βασικοί συμμετέχοντες μιας σχέσης είναι οι άνθρωποι, παρόλο που όπως αναφέρθηκε, σχέσεις διακρίνονται ανάμεσα και σε άλλες οντότητες. Σε κάθε είδους σχέση, από οικογενειακή μέχρι εργασιακή, το άτομο μαθαίνει να αλληλεπιδρά, να συμβιβάζεται, να μαθαίνει και να δημιουργεί με τη βοήθεια ή την υπόδειξη των εμπλεκομένων.

Τοξικές σχέσεις 
Είναι εύλογο να θεωρηθεί ότι δε μπορεί κάθε σχέση να είναι εποικοδομητική και ωφέλιμη. Αυτό εξαρτάται τόσο από το χαρακτήρα των συμμετεχόντων όσο και από τις συνθήκες κάτω από τις οποίες δημιουργείται μια σχέση. Στον ερωτικό, για παράδειγμα, τομέα δεν είναι λίγες οι φορές που μια σχέση χαρακτηρίστηκε τοξική. Σε ένα τέτοιο χαρακτηρισμό μπορεί να είναι η βία, η απουσία σεβασμού και κατανόησης, όπως και παραμέληση είτε του ερωτικού συντρόφου είτε ολόκληρης της οικογένειας, εφόσον αυτή υπάρχει.

Από την άλλη, σε μια επιχείρηση, τοξική μπορεί να είναι μια σχέση που δεν αποφέρει κέρδη, ενώ στον εργασιακό τομέα μπορεί να είναι η σχέση εργοδότη και εργαζομένου, που δεν είναι καρποφόρα.

Δείτε επίσης 

 Δημόσιες σχέσεις

Παραπομπές 

Διαπροσωπικές σχέσεις
RTVE (ραδιοτηλεοπτικός φορέας)

Η Corporación de Radio y Televisión Española, S.A. (Ραδιοτηλεόραση της Ισπανίας, RTVE) είναι η δημόσια ραδιοτηλεοπτική εταιρία της Ισπανίας. Η RTVE είναι η μεγαλύτερη οπτικοακουστική επιχείρηση στην Ισπανία, μεταδίδοντας στην Ισπανική γλώσσα. Από τον Ιανουάριο του 2010, χρηματοδοτείται αποκλειστικά από επιχορηγήσεις του δημοσίου. 

Ήταν γνωστή ως Ente Público Radiotelevisión Española (Δημόσια Οντότητα της Ραδιοτηλεόρασης της Ισπανίας) έως το 2007 όπου και αναδιαρθρώθηκε στην τρέχουσα υπηρεσία. Η RTVE έχει στον έλεγχό της την Televisión Española (TVE) η οποία έχει αναλάβει τις τηλεοπτικές υπηρεσίες και, την Radio Nacional de España η οποία έχει αναλάβει τις ραδιοφωνικές.

Τηλεόραση
Όλα τα τηλεοπτικά κανάλια της TVE μεταδίδουν στα Ισπανικά με εξαίρεση το TVE Catalunya, που μεταδίδει κυρίως στα Ισπανικά με ορισμένο πρόγραμμα στα Καταλανικά επίσης.

Ραδιοφωνία

Η RTVE (τότε γνωστή ως RNE) έγινε πλήρες μέλος της EBU το 1955 και η τηλεόραση της Ισπανίας (TVE) εντάχθηκε στο Δίκτυο Eurovision το 1960. Η εταιρία έχει συμβάλλει στην παραγωγή περισσοτέρων από 300 ταινιών, πολλές από τις οποίες έχουν λάβει βραβεία σε διεθνή φεστιβάλ ταινιών σε όλο τον κόσμο. Από το 1979 έως το 1987 μία δεύτερη ραδιοφωνική υπηρεσία εν ονόματι Radiocadena Española, ήταν επίσης μέρος της RTVE. Οι ραδιοφωνικοί σταθμοί της τελευταίας, σε αντίθεση με την RNE, έκαναν και προβολή διαφημίσεων. Η Radiocadena Española (RCE) συγχωνεύτηκε με την RNE μεταξύ του 1987 και 1989. Η πρώην NO-DO (κινηματογραφικού-ενημερωτικού περιεχομένου υπηρεσία) συγχωνεύτηκε επίσης στην RTVE ΤΟ 1980. Από το κλείσιμο της NO-DO το 1982, η RTVE μαζί με την Filmoteca Española είναι υπεύθυνες για την φύλαξη του αρχείου της NO-DO.

Διαδίκτυο
Το RTVE προσφέρει διαδικτυακό περιεχόμενο μέσω της επίσημης ιστοσελίδας rtve.es. Η ιστοσελίδα διευθύνεται από το τμήμα Interactive Media της RTVE και προσφέρει στους χρήστες την δυνατότητα να ακούσουν και να παρακολουθήσουν την ζωντανή ροή των ραδιοφωνικών και τηλεοπτικών σταθμών. Η ιστοσελίδα διαθέτει επίσης ειδησεογραφικό περιεχόμενο και την διαδικτυακή υπηρεσία "A la carta".

Παραπομπές

Εξωτερικοί σύνδεσμοι
 

Κρατικοί ραδιοτηλεοπτικοί σταθμοί
Ριτσέζα της Πολωνίας, βασίλισσα της Καστίλης

Η Ριτσέζα της Πολωνίας ή της Σιλεσίας, πολων. Ryksa Polska ή Śląska (π. 1140 - 16 Ιουνίου 1185) από τον Οίκο των Πιαστ ήταν κόρη του υψηλού δούκα της Πολωνίας και με τους γάμους της έγινε βασίλισσα της Καστίλης & του Λεόν και μετά κόμισσα της Προβηγκίας.

Βιογραφία
Ήταν η μόνη κόρη του Βλάντισλαφ Β΄ του Εξόριστου, υψηλού δούκα της Πολωνίας & δούκα της Σιλεσίας και της Αγνής των Μπάμπενμπεργκ, κόρης του αγίου Λεοπόλδου Γ΄ μαργράβου της Αυστρίας.

Οικογένεια
Παντρεύτηκε το 1152 τον Αλφόνσο Ζ΄ των Ιβρέα-Καστίλης βασιλιά του Λεόν & της Καστίλης και είχε τέκνα:
 Σάντσα 1154/55-1208, παντρεύτηκε τον Αλφόνσο Β΄ του Οίκου της Βαρκελώνης βασιλιά της Αραγωνίας.
 Φερδινάνδος 1153-λίγο πριν το 1157, απεβ. το πολύ 4 ετών.

Το 1157 απεβίωσε ο Αλφόνσος Ζ΄ και η Ριτσέζα έκανε δεύτερο γάμο το 1161 τον Ραϋμόνδο-Βερεγγάριο Β΄ του Οίκου της Βαρκελώνης κόμη της Προβηγκίας και είχε τέκνο:
 Ντους Β΄ π.1162-1172, παντρεύτηκε τον Αλφόνσο Β΄ βασιλιά της Αραγωνίας από τον Οίκο της Βαρκελώνης.

Πηγές
 Reilly, Bernard F. (1998). The Kingdom of León-Castilla Under King Alfonso VII, 1126 – 1157. Philadelphia: University of Pennsylvania Press. ISBN 9780812234527.
 Sabaté, Flocel, ed. (2017). The Crown of Aragon: A Singular Mediterranean Empire. Brill.

Ισπανόφωνες αυτοκράτειρες και βασίλισσες
Οίκος των Πιαστ-Σιλεσίας
Κόμησσες της Προβηγκίας
Βασίλισσες της Καστίλλης
Βασίλισσες της Γαλικίας
Βασίλισσες του Λεόν
Πολωνές πριγκίπισσες
Άννα της Βοημίας (1290-1313)

Η Άννα, τσεχ. Anna Čech (1290 - 1313) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Καρινθίας. Μαζί με τον σύζυγό της βασίλευσαν στη Βοημία.

Βιογραφία
Ήταν η πρώτη (επιζήσασα) κόρη του Βεγκέσλαου Β΄ της Βοημίας & της Πολωνίας και της Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας.

Οικογένεια
Παντρεύτηκε το 1306 τον Ερρίκο των Γκορίτσια, δούκα της Καρινθίας, που με τον γάμο του έγινε βασιλιάς της Βοημίας. Δεν απέκτησαν απογόνους.

Πηγές
 Anne's Bohemia; Czech Literature and Society, 1310–1420, by Alfred Thomas University of Minnesota Press, 1998, Preface by David Wallace

Οίκος των Πρεμυσλιδών
Πολωνές πριγκίπισσες
Μαργαρίτα της Βοημίας, δούκισσα του Βρότσλαφ

Η Μαργαρίτα, τσεχ. Markéta Přemyslovna (21 Φεβρουαρίου 1296 – 8 Απριλίου 1322) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα του Βρότσλαφ.

Βιογραφία
Ήταν η τρίτη (επιζήσασα) κόρη του Βεγκέσλαου Β΄ της Βοημίας & Πολωνίας και της Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας.

Οικογένεια
Παντρεύτηκε το 1308 τον Μπολέσλαφ Γ΄ των Πιαστ-Σιλεσίας τον Γενναιόδωρο, δούκα του Βρότσλαφ, Λεγκνίτσα, Μπζεγκ και είχε τέκνα:
 Βεντσέσλαος Α΄ 1318-1364, δούκα του Ναμύσλουφ & Λεγκνίτσα-Μπζεγκ.
 Λουδοβίκος Α΄ π.1321-1398, δούκας των Λεγκνίτσα, Μπζεγκ.
 Νικόλαος 1322, απεβ. νήπιο.

Πηγές
 Marek, Miroslav. "Complete Genealogy of the House of Piast". Genealogy.EU.
 Cawley, Charles, SILESIA, Medieval Lands database, Foundation for Medieval Genealogy.

Οίκος των Πρεμυσλιδών
Πολωνές πριγκίπισσες
Αγνή της Βοημίας, δούκισσα του Γιάβορ

Η Αγνή, τσεχ. Anežka Přemyslovna (1305 - 1337) από τον Οίκο των Πρεμυσλιδών ήταν πριγκίπισσα της βοημίας & Πολωνίας και με τον γάμο της έγινε δούκισσα του Γιάβορ, Λβόβεκ, Σβιντνίτσα, Τσιεμπίτσε.

Βιογραφία
Ήταν η τέταρτη επιζήσασα κόρη (μόνο τέκνο από τον 2ο γάμο) του Βεγκέσλαου Β΄ της Βοημίας & Πολωνίας και της 2ης συζύγου του Ελισάβετ-Ριτσέζας των Πιαστ, κόρης του Πσέμισλ Β΄ της Πολωνίας.

Οικογένεια
Παντρεύτηκε το 1316 τον Ερρίκο Α΄ των Πιαστ-Σιλεσίας δούκα του Γιάβορ. Όταν ήταν έγκυος έπεσε από το άλογο και είχε αποβολή. Το ατύχημα την κράτησε στο κρεβάτι και μετά από πολλούς μήνες η Αγνή απεβίωσε.

Πηγές
 Agnès Przemyslide

Οίκος των Πρεμυσλιδών
Πολωνές πριγκίπισσες
Ριτσέζα της Σουηδίας, δούκισσα της Πολωνίας

Η Ριτσέζα, κόρη του Βάλντεμαρ, σουηδ. Rikissa Valdemarsdotter (1265-70 - πριν το 1292) από τον Οίκο των Μπγιέλμπο ήταν πριγκίπισσα της Σουηδίας και με τον γάμο της έγινε δούκισσα της Μεγάλης Πολωνίας.

Βιογραφία
Ήταν η τρίτη κόρη του Βάλντεμαρ της Σουηδίας και της Σοφίας των Έστριντσεν, κόρης του Έρικ Δ΄ της Δανίας.

Απεβίωσε ως το 1292. Αργότερα ο σύζυγός της έγινε βασιλιάς της Πολωνίας (1295-96).

Οικογένεια
Παντρεύτηκε το 1285 τον Πσέμισλ Β΄ των Πιαστ, δούκα της Μεγάλης (Παλαιάς) Πολωνίας & υψηλό δούκα της Πολωνίας, και είχε τέκνο:
 Ελισάβετ-Ριτσέζα 1288-1335, παντρεύτηκε πρώτα τον Βεγκέσλαο Β΄ των Πρεμυσλιδών της Βοημίας & Πολωνίας, μετά τον Ροδόλφο Α΄ των Αψβούργων δούκα της Αυστρίας & βασιλιά της Βοημίας και ίσως έπειτα τον Ερρίκο της Λίπα.

Παραπομπές

Πηγές
 Michał Haykowski, Szwedzkimi śladami w Polsce (6) - Szwedzka królewna na poznańskim tronie

Οίκος του Μπγιέλμπο
Σουηδέζες πριγκίπισσες
Άννα της Πολωνίας, κόμισσα του Τσέλιε

Η Άννα, πολων. Anna z Polski (1366 - 1425) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε κόμισσα του Τσέλιε.

Βιογραφία
Ήταν η τρίτη κόρη (1η από τον 4ο γάμο) του Καζιμίρ Γ΄ του Μεγάλου, βασιλιά της Πολωνίας και της Χέντβιχ των Πιαστ-Σιλεσίας, κόρης του Ερρίκου Ε΄ του Σιδηρού, δούκα του Ζάγκαν.

Οικογένεια
Παντρεύτηκε το 1380 τον Γουλιέλμο των Τσέλιε κόμη του Τσέλιε και είχε τέκνο:
 Άννα π. 1381-1416, παντρεύτηκε τον Βλαδίσλαο Β΄ Γιαγκέλον μεγάλο δούκα της Λιθουανίας & (λόγω του προηγουμένου γάμου του) βασιλιά της Πολωνίας.

Παραπομπές

Πηγές
 Saxton, L. C. (1851). Fall of Poland; containing an analytical and a philosophical account of the causes which conspired in the ruin of that nation; together with a history of the country from its origin, in two volumes. I. New York: Charles Scribner publishing company. pp. 89.

Οίκος των Πιαστ
Πολωνές πριγκίπισσες
Πουλλίτσα Κορινθίας

Η Πουλλίτσα είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 30 μέτρα.

Γεωγραφία - Ιστορία 
Η Πουλλίτσα βρίσκεται στο κέντρο του πρώην νομού Κορινθίας, σε απόσταση 16 χλμ. Δ. από την Κόρινθο (μέσω Άσσος - Βραχάτι) και 4 χλμ. ΒΔ. από το Ζευγολατιό (έδρα δήμου). Είναι κτισμένη στην πεδιάδα της Βόχας, ανάμεσα στην Ολυμπία Οδό και την παλαιά Εθνική Οδό Αθηνών - Πατρών (Εθνική Οδός 8). Ως οικισμός αναφέρεται, μετά την απελευθέρωση, το 1834 γραμμένη ως Πουλίτσα στο ΦΕΚ 19Α - 07/06/1834 να προσαρτάται στην τότε κοινότητα Αιγιαλείας. Το 1940 το όνομά της διορθώθηκε σε Πουλλίτσα. Σύμφωνα με το σχέδιο Καλλικράτης, αποτελεί την τοπική κοινότητα Πουλλίτσης που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 696 κατοίκους.

Παραπομπές 

Χωριά του νομού Κορινθίας
Δήμος Βέλου-Βόχας
Υπουργείο Υποδομών και Μεταφορών

Το Υπουργείο Υποδομών και Μεταφορών  ιδρύθηκε τον Σεπτέμβριο του 2015 από την κυβέρνηση του Αλέξη Τσίπρα.
Πρώτος υπουργός ήταν ο Χρήστος Σπίρτζης. Από τις 9 Ιουλίου 2019, Υπουργός Υποδομών και Μεταφορών είναι ο Κώστας Καραμανλής.

Ιστορία 
 Στις 3 Αυγούστου 1976 με τον Ν. 400/1976 το Υπουργείο Μεταφορών και Επικοινωνιών μετονομάστηκε σε Υπουργείο Συγκοινωνιών.
 Στις 26 Ιουλίου 1985 με το Ν. 1558/1985 το Υπουργείο Συγκοινωνιών μετονομάστηκε σε Υπουργείο Μεταφορών και Επικοινωνιών.
 Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Μεταφορών και Επικοινωνιών μετονομάστηκε Υπουργείο Υποδομών, Μεταφορών και Δικτύων και στις 5 Νοεμβρίου 2009 με το Π.Δ. 189/2009, υπήχθησαν σε αυτό υπηρεσίες σχετικές με τα δημόσια έργα του πρώην Υπουργείου Περιβάλλοντος, Χωροταξίας και Δημοσίων Έργων (το οποίο στις 7 Οκτωβρίου 2009 με την ίδια ως άνω απόφαση του Πρωθυπουργού Γ. Παπανδρέου είχε μετονομαστεί σε Υπουργείο Περιβάλλοντος, Ενέργειας και Κλιματικής Αλλαγής).
 Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Υποδομών, Μεταφορών και Δικτύων συγχωνεύτηκε στο Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων. 
Στις 24 Ιουνίου 2013, διαλύθηκε το Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων, και επανασυστάθηκε το Υπουργείο Υποδομών, Μεταφορών και Δικτύων με την μορφή την οποία είχε έως το 2012.
Στις 31 Αυγούστου 2021, η μία θέση υφυπουργού ενισχύθηκε σε δύο υφυπουργούς έναν για κάθε ένα από τα χαρτοφυλάκια Υποδομών και Μεταφορών

Γενικοί Γραμματείς 
 Υποδομών: Γεώργιος Καραγιάννης (από 17/7/2019 έως σήμερα)
 Μεταφορών: Νικόλαος Σταθόπουλος (από 17/7/2019 έως σήμερα)
Οι υπηρεσιακοί φορείς αντικατέστησαν τον Αθανάσιο Βούρδα που ήταν Γενικός Γραμματέας Υποδομών και Μεταφορών

Αρμοδιότητες 
Στις αρμοδιότητες του Υπουργείου Υποδομών, Μεταφορών και Δικτύων, μεταξύ άλλων, περιλαμβάνονταν:
 όλες οι αστικές συγκοινωνίες και υπεραστικές συγκοινωνίες
 τα ταξί και οι εμπορευματικές μεταφορές
 η τεχνολογία οχημάτων (προδιαγραφές, Κέντρα Τεχνικού Ελέγχου Οχημάτων (ΚΤΕΟ), πρατήρια υγρών καυσίμων)
 το Ευρωπαϊκό δορυφορικό πρόγραμμα ραδιοπλοήγησης Galileo
 η οδική ασφάλεια (άδειες οδήγησης, Κώδικας Οδικής Κυκλοφορίας (KOK), point system, ψηφιακός ταχογράφος)
 τα δημόσια έργα (μέσω της Γενικής Γραμματείας Δημοσίων Έργων)
 ο Οργανισμός Αντισεισμικού Σχεδιασμού & Προστασίας (ΟΑΣΠ)
 τα δίκτυα ηλεκτρονικών επικοινωνιών
 η ραδιοφωνία και η τηλεόραση
 η διαχείριση του φάσματος συχνοτήτων
 η πιστοποίηση της ηλεκτρομαγνητικής συμβατότητας προϊόντων
 οι ραδιοερασιτέχνες (ham radio), τα ραδιοταξί και η ζώνη συχνοτήτων πολιτών (citizen band)
 η υποστήριξη των τεχνολογιών πληροφορίας και επικοινωνιών (ΤΠΕ)
 οι ραδιοεπικοινωνίες πλοίων

Διατελέσαντες Υπουργοί

Υπουργοί Μεταφορών και Επικοινωνιών

Υπουργοί Συγκοινωνιών

Υπουργοί Μεταφορών και Επικοινωνιών

Υπουργοί Υποδομών και Μεταφορών

Παραπομπές

Εξωτερικοί σύνδεσμοι 
 Επίσημη ιστοσελίδα του Υπουργείου Υποδομών, Μεταφορών και Δικτύων

Νυν υπουργεία της Ελλάδας
 
Υπουργεία Μεταφορών
Ταρσινά Κορινθίας

Τα Ταρσινά είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 80 μέτρα.

Γεωγραφία - Ιστορία 
Τα Ταρσινά βρίσκονται στο κέντρο του πρώην νομού Κορινθίας, σε απόσταση 19 χλμ. Δ. από την Κόρινθο (μέσω Άσσος - Κοκκώνι) και 7 χλμ. Δ.-ΒΔ. από το Ζευγολατιό (έδρα δήμου). Είναι κτισμένα στην πεδιάδα της Βόχας, δίπλα και νοτιοδυτικά από την Πουλλίτσα από την οποία χωρίζεται με την Ολυμπία Οδό. Ανατολικά περνά ο χείμαρρος "Περιστερώνα" και δυτικά η "Φίλιζα" που είναι πλούσιοι σε βλάστηση από πλατάνια και βελανιδιές. Σύμφωνα με την παράδοση ιδρύθηκε το 1835 με 1836 από κατοίκους  του χωριού Ταρσός της περιοχής του Φενεού Κορινθίας και αρχικά ονομαζόταν  "Ταρσινά Καλύβια". Ως οικισμός αναφέρονται επίσημα το 1879 στο ΦΕΚ 50Α - 25/07/1879 να προσαρτάται στο δήμο Κορινθίων. Σύμφωνα με το σχέδιο Καλλικράτης, αποτελεί την τοπική κοινότητα Ταρσινών που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 374 κατοίκους.

Αξιοθέατα 
Στη βορειοανατολικά άκρη του χωριού είναι ο κοιμητηριακός βυζαντινός ναός της Μεταμόρφωσης του Σωτήρα ή Αγία Σωτήρα. Η εκκλησία πιθανολογείται ότι κτίστηκε τέλη 12ου με αρχές 13ου αιώνα Στα νότια είναι ο σταυροειδής εγγεγραμμένος με οκτάπλευρο τρούλο ναός της Ευαγγελίστριας ο οποίος είναι "μονόχωρο ναΰδριο του τέλους του 19ου αιώνα που διατηρεί εντοιχισμένα μαρμάρινα αρχιτεκτονικά μέλη βυζαντινής εποχής, προερχόμενα από προϋπάρχοντα ναό" και έχει χαρακτηριστεί ως ιστορικό διατηρητέο μνημείο

Παραπομπές 

Χωριά του νομού Κορινθίας
Δήμος Βέλου-Βόχας
Τζέιμς Μάνγκολντ

Ο Τζέιμς Μάνγκολντ (16 Δεκεμβρίου 1963) είναι Αμερικανός σκηνοθέτης, σεναριογράφος και παραγωγός. Έχει σκηνοθετήσει, μεταξύ άλλων, τις ταινίες Το κορίτσι που άφησα πίσω (Girl, Interrupted, 1999), Walk the Line (2005) και Ford v Ferrari (2019). Για την ταινία Logan (2017), απέσπασε υποψηφιότητα για Όσκαρ Καλύτερου Προσαρμοσμένου Σεναρίου.

Πρώτα Χρόνια 
Γεννήθηκε το 1953 στη Νέα Υόρκη και είναι γιος του καλλιτέχνη Ρόμπερτ Μάνγκολντ και της Σύλβια Μάνγκολντ.

Καριέρα 
Έκανε το σκηνοθετικό του ντεμπούτο το 1995 με την, χαμηλού μπάτζετ, ταινία Heavy. Το 1997 έγραψε και σκηνοθέτησε την ταινία Cop Land, στην οποία πρωταγωνιστούσαν οι Σιλβέστερ Σταλόνε, Ρόμπερτ Ντε Νίρο, Χάρβεϊ Καϊτέλ και Ρέι Λιότα. Η ταινία έλαβε πολύ καλές κριτικές, ενώ ήταν και εμπορική επιτυχία. Οι επόμενες δύο ταινίες του, Το κορίτσι που άφησα πίσω και Κέιτ και Λίοπολντ δεν έτυχαν της ίδιας ανταπόκρισης από τους κριτικούς, ούτε και από το κοινό. Το 2003, ο Μάνγκολντ δοκίμασε την τύχη του στο ψυχολογικό θρίλερ Ταυτότητα, το οποίο ικανοποίησε κοινό και κριτικούς, ενώ το 2005 σκηνοθέτησε τη βιογραφική ταινία Walk the Line, με θέμα τη ζωή του Τζόνι Κας και στο οποία πρωταγωνιστούσαν οι Χοακίν Φίνιξ και Ρις Γουίδερσπουν. Η ταινία έτυχε της καθολικής αποδοχής κριτικών και κοινού και προτάθηκε για 5 Όσκαρ, κερδίζοντας τελικά ένα, το Όσκαρ Α΄ Γυναικείου Ρόλου για τη Γουίδερσπουν.  

Το 2007 δοκίμασε την τύχη του στο Γουέστερν, με την ταινία Το τελευταίο Τρένο για τη Γιούμα, με πρωταγωνιστές τους Ράσελ Κρόου και Κρίστιαν Μπέιλ. Παρά την σχετική αποτυχία της εμπορικά, η ταινία έλαβε άκρως θετικές κριτικές.  Το 2010 σκηνοθέτησε την ταινία Επικίνδυνες Παρέες, με τους Τομ Κρουζ και Κάμερον Ντίαζ, χωρίς ιδιαίτερη κριτική και εμπορική επιτυχία. Το 2013 και το 2017, έχοντας υπογράψει συμβόλαιο με τη Μάρβελ, σκηνοθέτησε δύο ταινίες για το Γούλβεριν. Η πρώτη με τίτλο Γούλβεριν (ταινία), τα πήγε καλά εμπορικά, ενώ η δεύτερη με τίτλο Logan, αποθεώθηκε από κοινό και κριτικούς, τόσο για την σκηνοθεσία του Μάνγκολντ, όσο και για τις ερμηνείες των Χιου Τζάκμαν και Πάτρικ Στιούαρτ.

Η πιο πρόσφατη ταινία του με τίτλο Κόντρα σε Όλα είχε πρωταγωνιστές τους Ματ Ντέιμον και Κρίστιαν Μπέιλ είχε ως θέμα την κόντρα της Φορντ και της Φερράρι στον αγώνα Αγώνα της Λε Μαν το 1966 και η οποία είχε προϋπολογισμό 97,6 εκατομμύρια δολλάρια. Έλαβε αποθεωτικές κριτικές και εξελίχθηκε σε μεγάλη εμπορική επιτυχία, αποσπώντας 4 υποψηφιότητες για Όσκαρ, μεταξύ αυτών και το Όσκαρ Καλύτερης Ταινίας.

Παραπομπές

Αμερικανοί σκηνοθέτες
Αμερικανοί σεναριογράφοι
Αμερικανοί παραγωγοί ταινιών
Εξωτικές βιταμίνες

Οι Εξωτικές βιταμίνες  γνωστή και με τον τίτλο Ερωτικές βιταμίνες είναι μια ελληνική κωμική ταινία παραγωγής του 1964 σε σκηνοθεσία Σωκράτη Καψάσκη και σενάριο του Γεωργίου Ρούσσου, βασισμένο στο ομότιλτο θεατρικό του έργο. Πρωταγωνιστούν οι Νίκος Σταυρίδης, Νάντια Χωραφά και η Σαπφώ Νοταρά.

Πλοκή
Ο Πέτρος είναι ένας γυναικοκατακτητής που ζει με την οικονόμο του, την κυρα-Λένη, σε ένα μεγάλο διαμέρισμα στην Αθήνα. Η Μαρία, μια νεαρή κοπέλα, η οποία είναι η τρίτη ξαδέλφη του Πέτρου, ζει στην Κρήτη. Προκειμένου να αποφύγει την πίεση των γονιών της για να παντρευτεί έναν Κρητικό, τον Μανωλιό, έρχεται στην Αθήνα και φιλοξενείται στο διαμέρισμα του Πέτρου.

Η Μαρία ερωτεύεται τον Πέτρο, ο οποίος την αγαπά μεν, αλλά δεν της δίνει την παραμικρή σημασία ερωτικά. Απογοητευμένη απο την αδιαφορία που της δείχνει, αποφασίζει να ακολουθήσει τη συμβουλή της οικονόμου του ύστερα από την επιμονή της, η οποία τη φέρνει σε επαφή με μια τσιγγάνα που φτιάχνει ερωτικά ματζούνια. Η Μαρία ποτίζει τον Πέτρο διάφορα βότανα και ερωτικά φίλτρα, τα οποία ομως του προκαλούν κοιλόπονο. Ο Πέτρος αρρωσταίνει και αρχίζουν ατελείωτες επισκέψεις τεσσάρων γιατρών στο σπίτι του με αντικρουόμενες απόψεις και συμβούλια μεταξύ τους.

Όταν ο Πέτρος μάθει την αλήθεια από την κυρα-Λένη, από τη μια εκπλήσσεται ευχάριστα και από την άλλη αποφασίζει να εκδικηθεί τους γιατρούς που δεν μπόρεσαν να βρουν τι έχει.

Διανομή ρόλων
Νίκος Σταυρίδης ως Πέτρος Κανάκης
Νάντια Χωραφά ως Μαρία 
Σαπφώ Νοταρά ως κυρα-Λένη
Γιάννης Γκιωνάκης ως Φωστέρης (γιατρός)
Μάρθα Βούρτση ως Λόλα Πουλάκη (νευροστομαχολόγος) 
Τάκης Μηλιάδης ως Κουρουπίδης (στομαχολόγος) 
Σταύρος Ξενίδης ως Περικλής (γιατρός) 
Ζαννίνο ως χειρομαλάκτης γιατρός
Καίτη Λαμπροπούλου ως Κικίτσα
Ζωή Φυτούση ως Λιλίκα Καραφωτιά
Κώστας Καζάκος ως Μανωλιός
Δέσποινα Παναγιωτίδου ως κυρα-Ζαμπιά

box office
Η ταινία προβλήθηκε τη σαιζόν 1963-1964 και έκοψε 67.999 εισιτήρια. 
Ήρθε στην 55η θέση σε 92 ταινίες.

Παραπομπές

Εξωτερικοί σύνδεσμοι
 Οι 
 Οι 

Ελληνικές ταινίες
Ελληνικές κωμικές ταινίες
Ελληνόφωνες ταινίες
Ελληνικές ασπρόμαυρες ταινίες
Ταινίες σε σκηνοθεσία Σωκράτη Καψάσκη
Ταινίες γυρισμένες στην Αθήνα 
Ταινίες του 1964
Οικονομικό Φόρουμ Δελφών

Το Οικονομικό Φόρουμ των Δελφών είναι μη κερδοσκοπικός, μη κομματικός  οργανισμός, ο οποίος ιδρύθηκε το 2016 και διατηρεί την έδρα του στην Ελλάδα, στην πόλη της Αθήνας. Η λειτουργία του φόρουμ βασίζεται στην στενή συνεργασία του με τις δημόσιες οργανώσεις, τους κοινωνικούς φορείς, τις επιχειρήσεις και τα άτομα.  Οι Δελφοί του νομού Φωκίδας αποτελούν τον τόπο των ετήσιων συναντήσεων των συνεδρίων που διοργανώνει ο οργανισμός .

Συμμετέχουν ακαδημαϊκοί, πολιτικοί, επιχειρηματίες και κορυφαίοι εμπειρογνώμονες, σε μια προσπάθεια να αντιμετωπισθούν οι σύγχρονες προκλήσεις που επηρεάζουν την Ελλάδα και τη γύρω περιοχή. Η ανάπτυξη νέων στρατηγικών μέσα από αλλαγές και δομικές μεταρρυθμίσεις με σκοπό την επίτευξη  βιώσιμων και κοινωνικά υπεύθυνων αναπτυξιακών μοντέλων διακυβέρνησης,με γεωγραφικό προσδιορισμό την Ελλάδα, την Ευρώπη και την ευρύτερη περιοχή της ανατολικής Μεσογείου, αποτελεί τον στόχο που πρέπει να επιτύχει η εκάστοτε ετήσια διοργάνωση, 

Ο ιδρυτής του φόρουμ Συμεών Τσομώκος,   αναφέρει ως μέρος του οράματος του για τους Δελφούς:  να καταστεί ένα μέρος όπου πολιτικοί και αξιωματούχοι από αντίπαλα πολιτικά και ιδεολογικά στρατόπεδα θα μπορούν να συζητήσουν και να συνεννοηθούν για κάποια βασικά πράγματα. 

Ενδιαφέρον παρουσιάζουν, επίσης, οι ζωντανές και οι δορυφορικές  διαδικτυακές εκδηλώσεις  που διοργανώνει το φόρουμ, θέτοντας επίκαιρους προβληματισμούς προς ανοικτή συζήτηση, αναζητώντας διεξόδους στα κοινωνικοοικονομικά προβλήματα. Μέχρι σήμερα έχουν πραγματοποιηθεί τέσσερις   συναντήσεις στους Δελφούς με την συμμετοχή το έτος 2019 να αγγίζει τους 3.200 συνέδρους.

Παραπομπές

Εξωτερικοί σύνδεσμοι 
Ιστότοπος Οικονομικού φόρουμ Δελφών

Κοινωνική οικονομία
Μη κερδοσκοπικοί οργανισμοί
Κοινά
Καλλιόπη Βέττα

Η Καλλιόπη Βέττα γεννήθηκε και μεγάλωσε στο Λιβαδερό Κοζάνης.

Σπούδασε στο Πανεπιστήμιο της Μόσχας στο Τμήμα Φυσικής Αγωγής και Αθλητισμού και Μονωδία στο Ωδείο Αθηνών.

Γλώσσες: Αγγλικά και Ρώσικα.

Επαγγελματική Σταδιοδομία 
Εργάστηκε ως καθηγήτρια Φυσικής Αγωγής στην Πρωτοβάθμια Εκπαίδευση και ως προπονήτρια βόλεϊ σε παιδικές ομάδες.

Είναι ερμηνεύτρια, με μεγάλη προσωπική δισκογραφία και συμμετοχές σε πολλές διεθνείς παραγωγές και δισκογραφικές συλλογές. Έχει συνεργαστεί με σπουδαίους δημιουργούς, όπως οι: Μίκης Θεοδωράκης, Lorenna McKennitt, Nicola Piovanni, Γιάννης Κ. Ιωάννου, Γ. Μαρκόπουλος, Χρ. Λεοντής, Π. Θαλασσινός, Μ. Πασχαλίδης, Γ. Σπανός , Μ. Πλέσσας, Μ. Ελευθερίου, Μ. Γρηγορίου κ.ά.

Έχει επίσης συνεργαστεί με σπουδαίους Έλληνες και ξένους ερμηνευτές, συμμετέχοντας σε πολλές μουσικο-θεατρικές παραστάσεις και συναυλίες εντός και εκτός Ελλάδας, ενώ έχει πραγματοποιήσει προσωπικές συναυλίες στις όπερες του Χαρκόβου της Ουκρανίας, του Καΐρου, της Αστανά του Καζακστάν, στο Βερολίνο, στη Σμύρνη, στην Κύπρο, στην Βασιλεία της Ελβετίας κ.λπ., καθώς και με την Λαϊκή Ορχήστρα Μίκης Θεοδωράκης στο Ηρώδειο, στον Λυκαβητό, σε πόλεις της Αυστραλίας, στην Κύπρο, στην Κωνσταντινούπολη και αλλού.

Κοινωνική & Πολιτική Δράση 
Το 2014 εξελέγη Περιφερειακή Σύμβουλος στην Περιφέρεια Αττικής με την παράταξη «Δύναμη Ζωής» και διετέλεσε μέλος της Γ.Σ. της Ένωσης Περιφερειών Ελλάδας και της Επιτροπής Πολιτισμού και Αθλητισμού της Περιφέρειας Αττικής έως το 2019.

Στις τελευταίες εκλογές (Ιούλιος 2019) εξελέγη Βουλευτής της Π.Ε. Κοζάνης με τον ΣΥΡΙΖΑ.

Είναι μέλος της Διαρκούς Επιτροπής Μορφωτικών Υποθέσεων της Βουλής, καθώς και της Ειδικής Μόνιμης Επιτροπής Προστασίας Περιβάλλοντος.

Είναι αντιπρόεδρος στην κοινοβουλευτική ομάδα φιλίας Ελλάδας – Εσθονίας και συμμετέχει επίσης στις κοινοβουλευτικές ομάδες φιλίας Ελλάδας-Ρωσίας, Ελλάδας-ΗΠΑ και Ελλάδας-Κίνας.

Διετέλεσε για τρεις χρονιές Πρέσβειρα του #Be Active (Πανευρωπαϊκό Πρόγραμμα για τον Μαζικό Αθλητισμό της Ευρωπαϊκής Επιτροπής) και είναι μέλος της Εκτελεστικής Επιτροπής της Παραολυμπιακής Ελληνικής Επιτροπής - υπεύθυνη Δημοσίων Σχέσεων.

Παραπομπές 

Ελληνίδες τραγουδίστριες
Βουλευτές Κοζάνης
Βουλευτές εκλεγμένοι με τον ΣΥΡΙΖΑ
Απόφοιτοι του Ωδείου Αθηνών
Πικέρνη

Νέα Πικέρνη Βουπρασίας
 Πικέρμι Αττικής
 Πικέρνης (Πικέρνι) Αρκαδίας
 Πικέρνη (Αλβανία)